Ərdəbil məhkəməsi bir qrup azərbaycanlı fəal haqda qərar çıxartdı
Onlardan bəziləri doğma yurdalarından minlərlə kilometr aralıda olan zindanlara sürgün olunurlar
Yerli mənbələrin yaydığı məlumatlara görə,Ərdəbilin İslam İnqilabı Məhkəməsi İranın milli təhlükəsizliyini pozmaqdatəqsirli bilinən 5 azərbaycanlı fəal haqqında 5 il azadlıqdan məhrum edilmə vəsürgün qərarları çıxarıb. Ərdəbilin İslam İnqilabı Məhkəməsinin 1-ci şöbəsindəkeçirilən qapalı məhkəmə iclasının sonunda milli-mədəni hüquqlar uğrunda mübarizəaparan azərbaycanlı fəallar Hüseyn Hüseyni, Behruz Əlizadə, Ərdəşir Kərimi,Vədud Səadəti və Rəhim Qulami hər biri 5 il müddətinə azadlıqdan məhrum edilməcəzalarına məhkum ediliblər. Ərdəbil Məhkəməsinin qərarında o da deyilir ki, ƏrdəbilƏyalətinin təhlükəsizliyini təmin etmək məqsədi ilə, adı çəkilən fəallar öz həbs cəzalarını İranın Azərbaycanəyalətlərindən kənarda keçirməlidirlər.Məhkəmənin qərarına görə, Hüseyn Hüseynicəzasını İranın Mərkəzində yerləşən Kirman həbsxanasında çəkəcək. ƏrdəşirKərimi İranın cənubundakı Hormozqan əyalətinin zindanına sürgün edilir. BehruzƏlizadə İranın Bocnurd şəhər həbsxanasında qalmaqlı olacaq. Vədud Səadəti həbs müddətiniSimnan məhbəsində, Rəhim Qulami isə cəzasını Həmədan həbsxanasında çəkəcək.Buşəhərlər fəalların yaşadığı Ərdəbil şəhərindən minlərlə kilometr uzaqdayerləşir. Ərdəbilin İslam İnqılabı Məhkəməsinin bildirdiyinə görə, 2006-cı ilinmay ayında baş vermiş “millətçi etirazların” təşkilində adı çəkilən fəallarınrolu olub. Adı çəkilən fəallar keçən ilin mart ayında həbs olunaraq 1 aya yaxın Ettelaatın qapalı təcridxanalarındasaxlandıqdan sonra 20-30 milyon tümənlik girov qoymaqla zaminə buraxılıblar. HüseynHüseyni isə hal-hazırda Tehranın “Evin” həbsxanasında saxlanılan dayısı,Abdulla Abbasi ilə birlikdə keçən il sentyabrın 14-də Səttarxanın anımmərasimində həbs olunmuş və qısa müdət öncə zaminə buraxılmışdı. Bir sıra insanhaqları müdafiə təşkilatlarının iddiasına görə, saxlandıqları müddətdəazərbaycanlı fəallara qarşı elektrik şok, yuxusuz saxlanma, döyülmə və bu kimiağır işgəncə üsullarından istifadə olunub.